**নিউ অর্লিন্স** মার্কিন যুক্তরাষ্ট্রের লুইসিয়ানা রাজ্যের দক্ষিণ-পূর্বাঞ্চলীয় অঞ্চলে মিসিসিপি নদীর তীরে অবস্থিত একটি একীভূত নগর-পারিশ। ২০১৯ সালে আনুমানিক ৩,৯০,১৪৪ জন জনসংখ্যার সাথে এটি লুইসিয়ানার সর্বাধিক জনবহুল শহর। একটি প্রধান বন্দর হিসাবে পরিচিত নিউ অর্লিন্স যুক্তরাষ্ট্রের বিস্তৃত উপসাগরীয় উপকূল অঞ্চলের জন্য একটি অর্থনৈতিক ও বাণিজ্যিক কেন্দ্র হিসাবে বিবেচিত হয়।

নিউ অর্লিন্স তার পৃথক সঙ্গীত, ক্রেওল রন্ধনপ্রণালী, অনন্য উপভাষা এবং এর বার্ষিক উদ্‌যাপন ও উৎসবগুলির জন্য, বিশেষত মার্ডি গ্রাসের জন্য বিশ্বখ্যাত। শহরের ঐতিহাসিক হৃদয় হল ফরাসি কোয়ার্টার, এটি ফরাসি ও স্প্যানিশ ক্রেওল স্থাপত্যের জন্য এবং বোর্বান স্ট্রিটের পাশে প্রাণবন্ত নৈশ্যপ্রোমদের জন্য পরিচিত। আন্তঃসংস্কৃতি ও বহুভাষিক ঐতিহ্যের কারণে এই শহরটিকে মার্কিন যুক্তরাষ্ট্রের "সবচেয়ে অনন্য" হিসাবে বর্ণনা করা হয়। চলচ্চিত্র শিল্প ও পপ সংস্কৃতিতে বিশিষ্ট ভূমিকার কারণে নিউ অর্লিন্স ক্রমবর্ধমান ভাবে "হলিউড সাউথ" হিসাবে পরিচিতি পেয়েছে।

১৮০৩ সালে মার্কিন যুক্তরাষ্ট্র দ্বারা লুইসিয়ানা ক্রয় করার আগে ফরাসি উপনিবেশিকদের দ্বারা ১৭১৮ সালে প্রতিষ্ঠিত নিউ অর্লিন্স শহরটি ফরারি লুইসিয়ানার আঞ্চলিক রাজধানী ছিল। ১৮৪০ সালে নিউ অর্লিন্স ছিল মার্কিন যুক্তরাষ্ট্রে তৃতীয় সর্বাধিক জনবহুল শহর এবং এটি অ্যান্টবেলাম যুগ থেকে দ্বিতীয় বিশ্বযুদ্ধের পূর্ব সময় পর্যন্ত দক্ষিণ যুক্তরাষ্ট্রের বৃহত্তম শহর ছিল। উচ্চ বৃষ্টিপাত, নিম্নচাপের উচ্চতা, দুর্বল প্রাকৃতিক নিকাশী এবং একাধিক জলাশয়ের পাশের অবস্থানের কারণগুলির কারণে ঐতিহাসিকভাবে শহরটি বন্যার জন্য অত্যন্ত ঝুঁকির মধ্যে রয়েছে। রাজ্য ও যুক্তরাষ্ট্রীয় কর্তৃপক্ষ শহরকে রক্ষার চেষ্টায় একটি নদীতীরের বাঁধ ও নিকাশী পাম্পের জটিল ব্যবস্থা স্থাপন করেছে।

নিউ অর্লিন্স ২০০৫ সালের আগস্টে ক্যাটরিনা হারিকেন দ্বারা মারাত্মকভাবে ক্ষতিগ্রস্ত হয়, এর কারণে শহরের ৮০% এরও বেশি এলাকা প্লাবিত হয় এবং হাজার হাজার বাসিন্দার মৃত্যু বা বাস্তুচ্যুত হয়, জনসংখ্যা প্রায় ৫০% এরও বেশি হ্রাস পায়। ক্যাটরিনার পর থেকে প্রধান পুনর্নবীকরণের প্রচেষ্টা শহরটির জনসংখ্যার বৃদ্ধির দিকে পরিচালিত করে। নতুন নিবাসীরা পূর্বের কাছাকাছি কনটি সম্প্রদায়ের সম্পত্তি ক্রয় করে এবং দীর্ঘকালীন বাসিন্দাদের বাস্তুচ্যুতির ঘটনা প্রকাশ পায়।

শহর ও অরলিন্স প্যারিশ সমব্যাপ্ত হয়। ২০১৭ সালের হিসাবে পূর্ব ব্যাটন রাউজ প্যারিশ এবং প্রতিবেশী জেফারসন প্যারিশের পরে অরলিন্স প্যারিশ লুইসিয়ায় তৃতীয় সর্বাধিক জনবহুল প্যারিশ। শহর ও প্যারিশটি উত্তরে সেন্ট টামানি প্যারিশ ও পন্টচারটাইন হ্রদ, পূর্বে সেন্ট বার্নার্ড প্যারিশ ও বোর্গেন হ্রদ, দক্ষিণে প্লাকমিনিস প্যারিশ এবং দক্ষিণ ও পশ্চিমে জেফারসন প্যারিশ দ্বারা সীমাবদ্ধ।

শহরটি বৃহত্তর নিউ অরলিন্স মহানগর অঞ্চলের প্রধান শহর, ২০১৭ সালে যার আনুমানিক জনসংখ্যা ছিল ১২,৭৫,৭৬২ জন। এটি লুইসিয়ানার সর্বাধিক জনবহুল মহানগর অঞ্চল এবং যুক্তরাষ্ট্রে ৪৬তম জনবহুল এমএসএ।

ভূগোল
-----

নিউ অর্লিন্স মেক্সিকো উপসাগর থেকে প্রায় ১০৫ মাইল (১৬৯ কিলোমিটার) নদীর উজানে মিসিসিপি নদীর তীরে পন্টচারটাইন লেকের দক্ষিণে মিসিসিপি নদী বদ্বীপে অবস্থিত। মার্কিন আদমশুমারি ব্যুরো অনুসারে শহরের আয়তন ৩৫০ বর্গমাইল (৯১০ বর্গকিমি), যার মধ্যে ১৬৯ বর্গমাইল (৪৪০ বর্গকিমি) ভূমি এবং ১৮১ বর্গমাইল (৪৭০ বর্গকিমি) (৫২%) জলভাগ।

জনসংখ্যার উপাত্ত
----------------

২০১০-এর আদমশুমারি অনুসারে নিউ অর্লিন্সে ৩,৪৩,৮২৯ জন এবং ১৮৯,৯৬৬ টি পরিবার বাস করত। শহরটিতে ৬০.২% আফ্রিকান আমেরিকান, ৩৩.০% শ্বেতাঙ্গ, ২.৯% এশিয়ান (১.৭% ভিয়েতনামী, ০.৩% ভারতীয়, ০.৩০% চাইনিজ, ০.১০% ফিলিপিনো, ০.১% কোরিয়ান), ০.০% প্রশান্ত মহাসাগরীয় দ্বীপপুঞ্জের বংশভূত এবং ১.৭% মানুষ ছিল দুই বা ততোধিক জাতির আমেরিকান বসবাস করে। হিস্পানিক বা লাতিনো উৎসের লোকেরা মোট জনসংখ্যার ৫.৩%; যার ছিলেন ১.৩% মেক্সিকান, ১.৩% হন্ডুরান, ০.৪% কিউবান, ০.৩% পুয়ের্তো রিকান এবং০.৩% নিকারাগুয়ান।

অর্থনীতি
--------

নিউ অর্লিন্সের মিসিসিপি নদীর উপর একটি ট্যাঙ্কার
নিউ অর্লিন্সের কাছে ইন্ট্রাকোস্টাল জলপথ
নিউ অর্লিন্স বিশ্বের বৃহত্তম ও ব্যস্ততম বন্দরগুলির একটি পরিচালনা করে এবং মহানগর নিউ অরলিন্স সামুদ্রিক শিল্পের একটি কেন্দ্র। এই অঞ্চলটি দেশের তেল পরিশোধন ও পেট্রোকেমিক্যাল উৎপাদনের একটি উল্লেখযোগ্য অংশ হিসাবে কাজ করে এবং উপকূল ও বিদেশের পেট্রোলিয়াম ও প্রাকৃতিক গ্যাস উৎপাদনের জন্য হোয়াইট-কলার কর্পোরেট ঘাঁটি হিসাবে কাজ করে।

### বন্দর

কৌশলগতভাবে ব্যবাবসায়িক পণ্যের সঞ্চয় মজুত কেন্দ্র হিসাবে নিউ অর্লিন্সের কার্যক্রম শুরু হয় এবং এটি সর্বোপরি জলবাহিত বাণিজ্যের জন্য একটি গুরুত্বপূর্ণ পরিবহন কেন্দ্র ও বিতরণ কেন্দ্র হিসাবে রয়ে গেছে। পণ্য পরিবহনের ভিত্তিতে নিউ অর্লিন্সের বন্দরটি আমেরিকা যুক্তরাষ্ট্রের পঞ্চম বৃহত্তম এবং দক্ষিণ লুইসিয়ানা বন্দরের পর রাজ্যে দ্বিতীয় বৃহত্তম বন্দর।

সরকার
-----

আরও দেখুন: নিউ অরলিন্সের মেয়রদের তালিকা
শহরটি লুইসিয়ানা রাজ্যের একটি রাজনৈতিক উপবিভাগ। ১৯৫৪ সালে গৃহীত একটি বিধিমালার সনদ অনুসরণ করে এর মেয়র-কাউন্সিলের সরকার গঠিত হয়। সিটি কাউন্সিলটিতে সাত জন সদস্য রয়েছে, যারা একক সদস্যের জেলা দ্বারা নির্বাচিত হন এবং দুই সদস্য সমগ্র এলাকা থেকে নির্বাচিত হন, অর্থাৎ সিটি-পারিশ জুড়ে নির্বাচিত হন। লাটোয়া ক্যান্ট্রেল ২০১৮ সালে মেয়রের কার্যভার গ্রহণ করেছিলেন। ক্যান্ট্রেল নিউ অরলিন্সের প্রথম মহিলা মেয়র।

সংবাদ মাধ্যম
------------

ঐতিহাসিকভাবে এই অঞ্চলের প্রধান সংবাদপত্রটি ছিল *দ্য টাইমস-পিকায়ুন*। কাগজটি ২০১২ সালে তার নিজস্ব শিরোনাম তৈরি করে, যখন পত্রিকার মালিক অ্যাডভান্স পাবলিকেশন্স পত্রিকাটির মুদ্রণের সময়সূচিটি পরিবর্তন করে প্রতি সপ্তাহে তিন দিন করে, পরিবর্তে তার ওয়েবসাইট *নোলা.কম*-এ তার প্রচেষ্টা চালিয়েছে। ব্যাটন রাউজ পত্রিকা চালু না হওয়া পর্যন্ত এই পদক্ষেপটি সংক্ষিপ্ত সময়ের জন্য নিউ অরলিন্সকে দৈনিক পত্রিকা ব্যতীত দেশের বৃহত্তম শহর করে তুলেছিল। *দ্য অ্যাডভোকেট* ২০১২ সালের সেপ্টেম্বরে একটি নতুন অরলিন্স সংস্করণ শুরু করেন।

পরিবহন
------

### গণপরিবহন

হারিকেন ক্যাটরিনা ২০০৫ সালে ট্রানজিট পরিষেবা ধ্বংস করে দেয়। নিউ অরলিন্স আঞ্চলিক গণপরিবহন কর্তৃপক্ষ (আরটিএ) দ্রুত স্ট্রিটকার পরিষেবাটি ফিরিয়ে আনার জন্য দ্রুততার সাথে কাজ করে, যদিও বাস ক্যাটরিনা ঝড়ের পরে ২০১৩ সালের শেষের দিকে পরিষেবাটি কেবল ৩৫% পুনরুদ্ধার করা সম্ভব হয়।

### ফেরি

নিউ অরলিন্সে ১৮২৭সাল থেকে অবিচ্ছিন্ন ভাবে ফেরি পরিষেবা চালু রয়েছে, ২০১৭ সাল পর্যন্ত শহরটিতে তিনটি পথে এই পরিষেবা পরিচালনা করা হয়েছে। ক্যানাল স্ট্রিট ফেরি (বা আলজিয়ার্স ফেরি) মিসিসিপি জুড়ে আলজিয়ার্স পয়েন্টের জাতীয় ঐতিহাসিক ল্যান্ডমার্ক জেলার সাথে ক্যানাল স্ট্রিটের পাদদেশে কেন্দ্রীয় নিউ অরলিন্সকে সংযুক্ত করে।

### সড়ক

নিউ অর্লিন্সসে ইন্টারস্টেট ১০, ইন্টারস্টেট ৬১০ এবং ইন্টারস্টেট ৫১০ দ্বারা সড়ক পরিষেবা পরিবেশন করা হয়। আই-১০ শহরটিতে পূর্ব-পশ্চিমে পন্টচারটাইন এক্সপ্রেসওয়ে হিসাবে যাত্রা করে। পূর্ব নিউ অরলিন্সে এটি পূর্ব এক্সপ্রেসওয়ে হিসাবে পরিচিত। আই-৬১০ নিউ অরলিন্সের আই-১০ হয়ে যাতায়াতকারী যানবাহনের জন্য সরাসরি শর্টকাট সরবরাহ করে, যার ফলে যানবাহনগুলি আই-১০ এর দক্ষিণমুখী বক্ররেখা বাইপাস করার সুবিধা পায়।

### ট্যাক্সি পরিষেবা

ইউনাইটেড ক্যাব হল শহরের বৃহত্তম ট্যাক্সি পরিষেবা, য়ার ৩০০ টিরও বেশি ক্যাব বহর রয়েছে। ১৯৩৮ সালে এটি প্রতিষ্ঠিত হওয়ার পর থেকে এটি বছরে ৩৬৫ দিন পরিষেবায় যুক্ত ছিল, কিন্তু হারিকেন ক্যাটরিনার পরের রেডিও পরিষেবাদিতে ব্যাহত হওয়ার কারণে সাময়িকভাবে পরিষেবাগুলি বন্ধ করে দেওয়া হয়।

### বিমানবন্দর

কেইনের শহরতলিতে অবস্থিত লুই আর্মস্ট্রং নিউ অর্লিন্স আন্তর্জাতিক বিমানবন্দর দ্বারা মহানগর অঞ্চলটিতে বিমান পরিষেবা প্রদান করা হয়।

তথ্যসূত্র
---------

1. ↑  "2016 U.S. Gazetteer Files"। United States Census Bureau। সংগ্রহের তারিখ জুলাই ২, ২০১৭।
2. ↑  "County Totals Datasets: Population Estimates"। জুলাই ৮, ২০১৬ তারিখে মূল থেকে আর্কাইভ করা।
3. ↑
4. ↑  New Orleans. Merriam-Webster.
5. ↑  "U.S. Census Bureau QuickFacts: New Orleans city, Louisiana"। *Census Bureau QuickFacts* (ইংরেজি ভাষায়)। সংগ্রহের তারিখ মে ২৯, ২০১৯।
6. ↑  Institute of New Orleans History and Culture  ওয়েব্যাক মেশিনে আর্কাইভকৃত ৭ ডিসেম্বর ২০০৬ তারিখে at Gwynedd-Mercy College
7. ↑  "Hurricane on the Bayou – A MacGillivray Freeman Film"। *hurricaneonthebayou.com*। জানুয়ারি ১৫, ২০১৬ তারিখে মূল থেকে আর্কাইভ করা।
8. ↑  David Billings, "New Orleans: A Choice Between Destruction and Reparations", The Fellowship of Reconciliation, November/December 2005
9. ↑  "bringneworleansback.org"। *www.bringneworleansback.org*।
10. ↑  Damian Dovarganes, Associated Press, "Spike Lee offers his take on Hurricane Katrina", MSNBC, July 14, 2006
11. ↑  The term "most unique" is grammatically incorrect, as the word "unique" is a superlative. See for example:  
*Merriam-Webster Dictionary of American Usage*, Springfield, Massachusetts: Merriam-Webster, Inc. 1994.  
Fowler, Henry, *A Dictionary of Modern English Usage*, Oxford: Oxford University Press, USA, 2003.  
Nicholson, Margaret, *A Dictionary of American English Usage*, New York: Oxford University Press, 1957.
12. ↑  Cultures well represented in New Orleans' history include French, Native American, African, Spanish, Cajun, German, Irish, Italian, Jewish, Latino, and Vietnamese. "The Founding French Fathers"। সংগ্রহের তারিখ এপ্রিল ২৬, ২০০৮।
13. ↑  "Population of the 100 Largest Urban Places: 1840"। United States Census Bureau। ১৯৯৮।
14. ↑  "About the Orleans Levee District"। *orleanslevee.com*। জুন ২৫, ২০১৮ তারিখে মূল থেকে আর্কাইভ করা। সংগ্রহের তারিখ জুলাই ৭, ২০১৮।
15. ↑  "Report: New Orleans Three Years After the Storm: The Second Kaiser Post-Katrina Survey, 2008"। *The Henry J. Kaiser Family Foundation* (ইংরেজি ভাষায়)। আগস্ট ১, ২০০৮। সংগ্রহের তারিখ জুলাই ৭, ২০১৮।
16. ↑  "Is Post-Katrina Gentrification Saving New Orleans Or Ruining It?"। *BuzzFeed* (ইংরেজি ভাষায়)। সংগ্রহের তারিখ জুলাই ৭, ২০১৮।
17. ↑  "Orleans Parish History and Information"। মে ১৫, ২০০৫ তারিখে মূল থেকে আর্কাইভ করা। সংগ্রহের তারিখ মার্চ ১৮, ২০০৮।
18. ↑  "Quick Facts – Louisiana Population Estimates"। US Department of Commerce। সংগ্রহের তারিখ জানুয়ারি ৬, ২০১৭।
19. ↑  Bureau, U.S. Census। "U.S. Census website"। *United States Census Bureau* (ইংরেজি ভাষায়)। সংগ্রহের তারিখ জুলাই ৭, ২০১৮।
20. ↑  "2010 Census Gazetteer Files"। United States Census Bureau। আগস্ট ২২, ২০১২। অক্টোবর ৬, ২০১৪ তারিখে মূল থেকে আর্কাইভ করা। সংগ্রহের তারিখ আগস্ট ২০, ২০১৪।
21. ↑  Bureau, U. S. Census। "American FactFinder – Results"। *factfinder.census.gov*। মে ২০, ২০১১ তারিখে মূল থেকে আর্কাইভ করা।
22. ↑  "History of New Orleans' Ferries"। Friends of the Ferry। সংগ্রহের তারিখ মে ১৯, ২০১৮।
23. ↑  Farris, Meg (সেপ্টেম্বর ১২, ২০১৮)। "BREAKING LIVE VIDEO LIVE @ 11:30 AM: Update on Canal St mass shooting from NOPD LOCAL Cab companies: City regulations will force us to close"। *4WWL TV*। সংগ্রহের তারিখ ডিসেম্বর ২, ২০১৯।
24. ↑  Morris, Robert (মার্চ ১০, ২০১৬)। "Danae Columbus: United Cab says business down 50 percent since arrival of Uber, and now Lyft"। *Uptown Messenger*। নভেম্বর ২৫, ২০১৯ তারিখে মূল থেকে আর্কাইভ করা। সংগ্রহের তারিখ এপ্রিল ২১, ২০১৬।

বহিঃসংযোগ
---------